CELEX: 32017R1467
Language: hr
Date: 2017-08-11 00:00:00
Title: Provedbena uredba Komisije (EU) 2017/1467 оd 11. kolovoza 2017. o izmjeni Uredbe (EU) br. 1255/2010 u pogledu uvozne carinske kvote za proizvode od mlade govedine podrijetlom s Kosova (Ovim se nazivom ne dovode u pitanje stajališta o statusu te je on u skladu s rezolucijom Vijeća sigurnosti Ujedinjenih naroda 1244/1999 i mišljenjem Međunarodnog suda o proglašenju neovisnosti Kosova. )

12.8.2017   
               
               
                  HR
               
               
                  Službeni list Europske unije
               
               
                  L 209/13
               
            PROVEDBENA UREDBA KOMISIJE (EU) 2017/1467
      оd 11. kolovoza 2017.
      o izmjeni Uredbe (EU) br. 1255/2010 u pogledu uvozne carinske kvote za proizvode od mlade govedine podrijetlom s Kosova (*1)
      
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. prvi stavak točku (b),
      budući da:
      
                  (1)
               
               
                  Uredbom Komisije (EU) br. 1255/2010 (2) utvrđuju se detaljna pravila za upravljanje uvoznim carinskim kvotama za proizvode od mlade govedine.
               
            
                  (2)
               
               
                  Uredbom Vijeća (EZ) br. 1215/2009 (3) predviđa se godišnja uvozna carinska kvota od 475 tona za proizvode od mlade govedine podrijetlom s carinskog područja Kosova (*1).
               
            
                  (3)
               
               
                  Komisija je donijela Provedbenu uredbu (EU) br. 374/2012 (4) o izmjeni Uredbe (EU) br. 1255/2010 radi otvaranja godišnje uvozne carinske kvote za proizvode od mlade govedine podrijetlom s Kosova (*1) i upravljanja njome.
               
            
                  (4)
               
               
                  Sporazum o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (*1), s druge strane („Sporazum”), koji je u ime Unije zaključilo Vijeće Odlukom (EU) 2016/342 (5) novi je instrument kojim se uređuju trgovinski odnosi s Kosovom (*1). Člankom 28. stavkom 3. Sporazuma predviđa se carinska kvota od 475 tona za proizvode od mlade govedine podrijetlom s carinskog područja Kosova (*1). Stoga je Delegiranom uredbom Komisije (EU) 2017/1464 (6) carinska kvota za proizvode od mlade govedine predviđena u članku 3. stavku 2. prvom podstavku Uredbe (EZ) br. 1215/2009 utvrđena na nula tona.
               
            
                  (5)
               
               
                  Uredbu (EU) br. 1255/2010 trebalo bi stoga na odgovarajući način izmijeniti.
               
            
                  (6)
               
               
                  Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
               
            DONIJELA JE OVU UREDBU:
      Članak 1.
      U Prilogu VII.a Uredbi (EU) br. 1255/2010, polje 8. zamjenjuje se sljedećim:
      
         
                     „8.
                  
                  
                     Ja, niže potpisani …, djelujući u ime ovlaštenog tijela nadležnog za izdavanje potvrde (polje 9.) potvrđujem da je gore opisana roba bila podvrgnuta zdravstvenom pregledu u …, u skladu s priloženim veterinarskim certifikatom od…, podrijetlom je i dolazi s Kosova (*2) i točno odgovara definiciji iz Priloga II. Sporazumu o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (*2), s druge strane (SL L 71, 16.3.2016., str. 3.).”.
                  
               
      Članak 2.
      Ova Uredba stupa na snagu trećeg dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 11. kolovoza 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (*1)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.
      
         (1)  SL L 347, 20.12.2013., str. 671.
      
      
         (2)  Uredba Komisije (EU) br. 1255/2010 od 22. prosinca 2010. o utvrđivanju detaljnih pravila za primjenu uvoznih carinskih kvota za proizvode od mlade govedine podrijetlom iz Bosne i Hercegovine, Hrvatske, bivše jugoslavenske republike Makedonije, Crne Gore, Srbije i Kosova * (SL L 342, 28.12.2010., str. 1.)
      
         (3)  Uredba Vijeća (EZ) br. 1215/2009 od 30. studenoga 2009. o uvođenju izvanrednih trgovinskih mjera za zemlje i područja koji sudjeluju u Procesu stabilizacije i pridruživanja Europske unije ili su s njim povezani (SL L 328, 15.12.2009., str. 1.)
      
         (4)  Provedbena uredba Komisije (EU) br. 374/2012 od 26. travnja 2012. o izmjeni Uredbe (EU) br. 1255/2010 o utvrđivanju detaljnih pravila za primjenu uvoznih carinskih kvota za proizvode od mlade govedine podrijetlom iz Bosne i Hercegovine, Hrvatske, bivše jugoslavenske republike Makedonije, Crne Gore i Srbije (SL L 118, 3.5.2012., str. 1.)
      
         (5)  Odluka Vijeća (EU) 2016/342 od 12. veljače 2016. o potpisivanju u ime Unije Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova *, s druge strane (SL L 71, 16.3.2016., str. 1.)
      
         (6)  Delegirana uredba Komisije (EU) 2017/1464 od 2. lipnja 2017. o izmjeni Uredbe Vijeća (EZ) br. 1215/2009 u pogledu trgovinskih koncesija odobrenih Kosovu * nakon stupanja na snagu Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova, s druge strane (vidjeti stranicu 1 ovoga Službenog lista).
      
         (*2)  Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.